5. Forslag til helhedsplan for Fremtidens Lilleåpark og forslag til lokalplan nr. 433 
Lilleåparken i Hadsten (Åben)
Tidl. politisk behandling BY, 24.11.20, pkt. 13
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til Forslag til Helhedsplan for ’Fremtidens 
Pernille Overgaard og Forslag til lokalplan nr. 433 Lilleåparken i Hadsten med henblik på, at de 
to planforslag efterfølgende fremlægges i offentlig høring.
Planlægningen for Lilleåparken i Hadsten har baggrund i, at der i Budget 2020-23, blev afsat et 
rådighedsbeløb på 1 mio. kr. til "Klimatilpasning og byudvikling omkring [adresse], [adresse]". Formålet 
med bevillingen var at igangsætte henholdsvis skitseprojektering og detailprojektering for tre 
delstrækninger langs [adresse] i Hadsten, hvoraf Lilleåparken udgør den tredje og sidste etape. Første og 
anden etape er realiseret.
Klimatilpasningen har til formål at sikre [adresse] mod oversvømmelser fra [adresse], og omfatter en 
række forskellige fysiske tiltag langs de ånære arealer i Hadsten. Herudover skal der etableres en række 
regnvandsbassiner i [adresse], som resultat af, at der i Spildevandsplan 2021-28 er fastlagt krav om, at 
der skal ske separering af regn- og spildevand i Hadsten. Det indgår desuden, som et mål for omlægningen 
af Lilleåparken, at mulighederne for aktiviteter og ophold i parken forbedres.
Forslag til helhedsplan for ’Fremtidens Lilleåpark’  
Forslag til Helhedsplan for ’Fremtidens Lilleåpark’ er Byrådets vision for, hvordan den forestående 
klimatilpasning i parken kan være løftestang for en meget mere levende og oplevelsesrig park med højere 
biodiversitet, bedre tilgængelighed og flere aktiviteter til gavn for byens borgere og besøgende.
Tanken er, at Lilleåparken skal reetableres, forskønnes og aktiveres med udgangspunkt i vandhåndtering, 
klimatilpasning og områdets naturmæssige og rekreative kvaliteter.
Lilleåparken skal byde på hverdagsoplevelser for alle, og med fokus på fysisk, mental og social bevægelse 
skal borgerne tilbydes let og lige adgang til indbydende natur, grønne områder og rekreative elementer i 
form af legepladser, arealer til bevægelse, opholdssteder og meget mere.
Helhedsplanen skal desuden sammentænke byen og parken med klimatilpasning og kloakseparering, så 
parken i fremtiden kan bidrage til en positiv udvikling for både byliv og klimahåndtering.
Helhedsplanen er en ikke-lovbunden plantype, der ikke i sig selv har retsvirkning for ejere og brugere inden 
for området. 
Forslag til lokalplan nr. 433 Lilleåparken i Hadsten
Forslag til lokalplan nr. 433 Lilleåparken i Hadsten skal muliggøre realisering af helhedsplan for ’Fremtidens 
Pernille Overgaard.
[adresse]: EMN-2024-02635
Dok-ID: 3809725
Sagsbehandler: gsmi
Byråd
17. december 2024  16:00
Lokalplanforslaget fastlægger herigennem de fysiske rammer for: Etablering af fem regnvandsbassiner, 
anlæg til sikring mod oversvømmelse, ændring og udbygning af stisystemet inkl. flere broer over [adresse], 
samt udlæg af arealer rekreative faciliteter i [adresse].
De eksisterende stier i Lilleåparken bevares i vid udstrækning og der udlægges tracéer til nye stier. 
Desuden afsættes arealer, hvor der skal ske en særlig terrænbearbejdning fx i form af volde, diger og 
generelle terrænhævninger.
Størstedelen af den eksisterende beplantning, der rummer særligt karakteristiske beplantningsformationer, 
skal som udgangspunkt bevares og suppleres med ny beplantning i tilknytning til de nye anlæg, der 
muliggøres med lokalplanen.
Udførelse af de fysiske anlægsarbejder i Lilleåparken skal følge Favrskov Forsynings kloakseparering i 
Hadsten og forventes igangsat i 2025. 
VURDERING
Spildevandsplan 2021-28 indeholder krav om separering af spilde- og regnvand. Favrskov Forsyning 
forventer at gennemføre separatkloakeringen i [adresse] over en periode på 10-15 år startende i 
2025. 
Teknik og Miljø vurderer, at separeringsprojektet bl.a. vil mindske risikoen for overløb af urenset spildevand 
til [adresse], idet regnvand efter separeringen ikke længere vil blive ledt til renseanlægget. Dette vil have en 
positiv indvirkning på vandkvaliteten i [adresse].
Morten Kjeldsen er i planforslagene disponeret under hensyntagen til, at der fortsat reserveres arealer til brug 
for afvikling af Lilleåmarkedet og hundetræningsaktiviteter i parken. Idet de nødvendige bassiner optager 
en større del af parkens areal, vil aktiviteterne i et vist omfang skulle tilpasse sig til de nye fysiske rammer. 
Størstedelen af lokalplanområdet er omfattet af rammeområde 1.RE.5 i Kommuneplan 2021-32. Rammen 
udlægger området til rekreative formål, grønt område, bypark, lege- og opholdsområde og lignende. En 
mindre del af lokalplanområdet er omfattet af rammeområde 1.TA.2, der udlægger området til teknisk 
anlæg, rensningsanlæg. Desuden ligger mindre dele af lokalplanområdet i tre forskellige rammeområder, 
der er udlagt til boligformål. 
Lokalplanforslaget er i overensstemmelse med Kommuneplan 2021-32, og de anvendelser og anlæg 
lokalplanen giver mulighed for kan indeholdes i de eksisterende rammeområder.
Lokalplanforslaget følges af en miljørapport. Lokalplanen vurderes samlet set at ville have en positiv 
miljøpåvirkning.
ØKONOMI
Helhedsplanen og lokalplanen vil isoleret set ikke have økonomiske konsekvenser for kommunen.
Anlægsarbejderne i Lilleåparken vil delvist skulle finansieres af kommunale midler. Favrskov Forsyning skal 
finansiere anlæg og drift af regnvandsbassiner i parken, mens rekreative anlæg i udgangspunktet vil skulle 
finansieres af kommunale midler.
Teknik og Miljø afsøger muligheden for, at der kan opnås medfinansiering til projekterne i [adresse] fra 
eksterne fonde.
INDDRAGELSE
I arbejdet med Forslag til Helhedsplan for ’Fremtidens Lilleåpark’ har Teknik og Miljø samarbejdet med en 
lokal følgegruppe, Favrskov Forsyning samt en rådgiver, og med en bredere inddragelse af borgere i 
Hadsten.
Inddragelsen er sket ved, at en lokal følgegruppe bestående af interessenter fra politiske udvalg, lokale 
borgere, naboer til projektet og repræsentanter fra forskellige interesseorganisationer, løbende har givet 
sparring og input.
 
Herudover afholdt Teknik og Miljø et velbesøgt borgermøde 21. august 2023. I perioden fra 17. til 23. august 
2023 var det også muligt for borgerne at aflevere deres ideer og visioner via kommunens hjemmeside. 
Indholdet i helhedsplanforslaget er desuden vist for offentligheden på [adresse] fra 23. – 25. august 
2024, hvor Favrskov Forsyning og kommunen havde en fælles stand. 
 
Borgerinddragelse og kommunikation om lokalplanforslaget skal ske efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet.
Lokalplanforslaget skal efter godkendelse offentliggøres ved annoncering på kommunens hjemmeside med 
en indsigelsesfrist, som Teknik og Miljø anbefaler fastlagt til otte uger. Der foreslås en tilsvarende 
høringsfrist for høringssvar til helhedsplanforslaget.
INDSTILLING
Direktøren for Teknik og Miljø indstiller til Byrådet:
1.
At Forslag til Helhedsplan for ’Fremtidens Lilleåpark’ godkendes og fremlægges i offentlig høring i 
otte uger.
2.
At Forslag til lokalplan nr. 433 Lilleåparken i Hadsten godkendes og fremlægges i offentlig høring i 
otte uger.
BESLUTNING
Plan- og Landdistriktsudvalget, 5. december 2024:
Fraværende: Adam Jespersen
Indstilles godkendt.
Økonomiudvalget, 10. december 2024:
Fraværende: Ingen
Indstilles godkendt.
Byrådet, 17. december 2024:
Fraværende: Ingen
Godkendt.
Bilag

Forslag til Helhedsplan for 'Fremtidens Lilleåpark' (3812749)

Forslag til lokalplan nr. 433 Lilleåparken i Hadsten (3819836)

Miljørapport til lokalplan nr. 433 Lilleåparken i Hadsten (3824861)
